rejauldu/bengali-wikipedia huggingface dataset:
মিন্নাতুল্লাহ রহমানি (৭ই এপ্রিল ১৯১৩ - ২০শে মার্চ ১৯৯১) ছিলেন একজন ভারতীয় সুন্নি মুসলিম পণ্ডিত। তিনি অল ইন্ডিয়া মুসলিম পার্সোনাল ল বোর্ড প্রথম সাধারণ সম্পাদক হিসাবে দায়িত্ব পালন করেছিলেন।   জীবনী  তিনি ১৯১৩ সালের ৭ই এপ্রিল মুঙ্গেরে জন্মগ্রহণ করেন।  তার পিতা মুহম্মদ আলী মুঙ্গেরী ছিলেন নাদওয়াতুল উলামা, লখনৌ- এর প্রতিষ্ঠাতা সদস্য।   মুঙ্গেরে প্রাথমিক শিক্ষা শেষ করার পর তিনি হায়দরাবাদে মুফতি আব্দুল লতিফের নিকট আরবি ব্যাকরণ, বাক্য গঠন এবং যুক্তি নিয়ে পড়াশোনা করেন। তিনি আরও পড়াশুনার জন্য নাদওয়াতুল উলামায় ভর্তি হন এবং সেখানে চার বছর অধ্যয়ন করেন। ১৩৩৪ হিজরিতে তিনি দারুল উলূম দেওবন্দে চলে আসেন যেখানে তিনি হুসাইন আহমদ মাদানীর অধীনে সহীহ বুখারী অধ্যয়ন করেন। তিনি ১৩৫২ হিজরিতে দারুল উলূম মাদ্রাসা থেকে স্নাতক ডিগ্রি অর্জন করেন।  তার অন্যান্য শিক্ষকের মধ্যে রয়েছেন সাইয়িদ আসগর হোসাইন দেওবন্দী ও মুহাম্মদ শফি উসমানী ।   ১৯৩৫ সালে আবুল মুহসিন সাজ্জাদ মুসলিম ইন্ডিপেন্ডেন্ট পার্টি প্রতিষ্ঠা করেন এবং রহমানিকে এর সদস্য নিযুক্ত করা হয়। এর মাধ্যমে তিনি ১৯৩৭ সালে বিহার বিধানসভার সদস্য হিসাবে নির্বাচিত হন।  তিনি ১৩৬১ হিজরীতে মুঙ্গেরের খানকাহ-রাহমানির সাজ্জাদা নাশিন এবং ১৯৫৫ সালে দারুল উলূম দেওবন্দের আইনসভা পরিষদের সদস্য হিসাবে নিযুক্ত হন। তিনি তার মৃত্যুর আগ পর্যন্ত এ পদে ছিলেন।   ক্বারী মুহাম্মদ তাইয়েবের পাশাপাশি তিনি অল ইন্ডিয়া মুসলিম পার্সোনাল ল বোর্ড প্রতিষ্ঠায় গুরুত্বপূর্ণ ভূমিকা পালন করেছিলেন এবং ১৯৭২ সালের ২৮ ডিসেম্বরে অনুষ্ঠিত বোর্ডের প্রথম বৈঠকে এর প্রথম সাধারণ সম্পাদক হিসাবে নিযুক্ত হন।  ১৯৬৪ সালে তিনি বিশ্ব মুসলিম কংগ্রেসে ভারতের প্রতিনিধি হিসাবে অংশ নিয়েছিলেন।  ১৯৪৪ সালে তিনি ভারতের মুঙ্গেরের জামিয়া রহমানিয়া মাদ্রাসা পুনরায় প্রতিষ্ঠা করেন।   ১৯৯১ সালের ২০ শে মার্চ তিনি মৃত্যু বরণ করেন।    উত্তরাধিকার  তার পুত্র ওয়াল রহমানি অল ইন্ডিয়া মুসলিম পার্সোনাল ল বোর্ডের সাধারণ সম্পাদক হন।  আলীগড় মুসলিম বিশ্ববিদ্যালয়ে মোহাম্মদ আজহার তার ডক্টরাল থিসিসে মিন্নাতুল্লাহ রহমানিকে নিয়ে লিখেছিলে। যার শিরোনাম ছিল:  মাওলানা মিন্নাতুল্লাহ রাহমানী: তার জীবন বিশ্লেষণাত্মক গবেষণা এবং ধর্মীয়-বৌদ্ধিক অবদান ।  শাহ ইমরান হাসান তার জীবনী হায়াত-এ রাহমানী লিখেছেন : মাওলানা মিনাতুল্লাহ রাহমানী কী জিন্দেগি কা ইলমি অর তারখি মুতালা'আ (   ) যাতে আখতারুল ওয়াসির একটি পূর্বসূচী রয়েছে ।   আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:১৯৯১-এ মৃত্যু বিষয়শ্রেণী:১৯১৩-এ জন্ম বিষয়শ্রেণী:অজানা প্যারামিটারসহ তথ্যছক ধর্মীয় জীবনী ব্যবহার করা পাতা বিষয়শ্রেণী:অল ইন্ডিয়া মুসলিম পার্সোনাল ল বোর্ডের ব্যক্তি বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী
বিগ বস তেলুগু ৩ ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের তৃতীয় মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৯ সালের ২১শে জুলাই তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০১৯ সালের ৩রা নভেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা আক্কিনেনি নাগার্জুনা এই মৌসুমে প্রথমবারের মতো উপস্থাপনা করেছেন, তবে এক সপ্তাহের জন্য রম্যা কৃষ্ণন এই মৌসুমের উপস্থাপনা করেছেন।  ১৭ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সঙ্গীতজ্ঞ রাহুল সিপ্লিগঞ্জ জয়লাভ করেছেন, অন্যদিকে শ্রীমুখী প্রথম রানার-আপ হয়েছেন। এছাড়াও বাবা ভাস্কর, বরুণ সন্দেশ এবং আলি রেজা ফাইনালে পৌঁছেছিলেন।  বিন্যাস বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী রাহুল সিপ্লিগঞ্জ   স্থান  বাসিন্দা  পেশা      অবস্থা  ১  রাহুল সিপ্লিগঞ্জ  সঙ্গীতজ্ঞ  দিন ১  দিন ১০৫   ২  শ্রীমুখী  অভিনেত্রী  দিন ১  দিন ১০৫   ৩  বাবা ভাস্কর  নৃত্য পরিচালক  দিন ১  দিন ১০৫   ৪  বরুণ সন্দেশ  অভিনেতা  দিন ১  দিন ১০৫   ৫  আলি রেজা  অভিনেতা  দিন ১  দিন ১০৫   ৬  শিবা জ্যোতি  উপস্থাপিকা  দিন ১  দিন ৯৮   ৭  বিতিকা শেরু  অভিনেত্রী  দিন ১  দিন ৯১   ৮  মহেশ ভিত্তা  অভিনেতা  দিন ১  দিন ৮৪   ৯  পুনর্নবী ভূপলাম  অভিনেত্রী  দিন ১  দিন ৭৭   ১০  রবি কৃষ্ণ  অভিনেতা  দিন ১  দিন ৭০   ১১  হিমাজা  অভিনেত্রী  দিন ১  দিন ৬৩   ১২  শিল্পা চক্রবর্তী  উপস্থাপিকা  দিন ৪৩  দিন ৫৬   ১৩  অশু রেড্ডি  কন্টেন্ট নির্মাতা  দিন ১  দিন ৩৫   ১৪  রোহিণী ননি  অভিনেত্রী  দিন ১  দিন ২৮   ১৫  তামান্না সিমহাদ্রি  অভিনেত্রী  দিন ১  দিন ২১   ১৬  জাফর বাবু  সাংবাদিক  দিন ১  দিন ১৪   ১৭  হেমা বেণী  অভিনেত্রী  দিন ১  দিন ৭    তথ্যসূত্র  বহিঃসংযোগ     বিষয়শ্রেণী:বিগ বস তেলুগুর মৌসুম বিষয়শ্রেণী:২০১৯-এ ভারতীয় টেলিভিশন মৌসুম বিষয়শ্রেণী:স্টার মার মৌলিক অনুষ্ঠান
হাসান আরিফ (৮ ডিসেম্বর ১৯৬৫ - ১ এপ্রিল ২০২২) ছিলেন একজন বাংলাদেশী আবৃত্তি শিল্পী। তিনি ১৯৯০-এর স্বৈরাচার বিরোধী গণতান্ত্রিক আন্দোলনে হাসান আরিফ সামনের কাতারে থেকে অংশ নেন। দেশে আবৃত্তিচর্চার বুনিয়াদ গঠন এবং প্রশিক্ষণে গুরুত্বপূর্ণ ভূমিকায় দেখা গেছে তাকে। নব্বইয়ের স্বৈরাচারবিরোধী আন্দোলন থেকে শুরু করে দেশের গণতান্ত্রিক ও সাংস্কৃতিক আন্দোলনগুলোতে হাসান আরিফের ছিলেন সক্রিয়।   জন্ম  ১৯৬৫ খ্রিষ্টাব্দের ৮ ডিসেম্বর কুমিল্লার সাহেব বাড়ি নানার বাড়িতে জন্ম। মা রওশন আরা। বাবা আবুল ফজল মো. মফিজুল হক। বড়ো ভাই হাসান ইকবাল আর ছোটো বোন রাবেয়া রওশন।   আবৃত্তি শিল্পে অবদান  ১৯৮৩ খ্রিষ্টাব্দে দেশের প্রথম দিকের আবৃত্তি সংগঠন ‘স্বরিত আবৃত্তি চক্র’র সাথে যুক্ত হওয়ার মধ্য দিয়ে তাঁর সংগঠনভিত্তিক আবৃত্তিচর্চার শুরু। গত শতকের আটের দশকেই আবৃত্তিশিল্পে গুণী শিল্পী ও সংগঠক হিসেবে প্রতিষ্ঠা পান হাসান আরিফ। রাজধানী এবং ঢাকার বাইরের মঞ্চ ও গণমাধ্যমে তাঁর নিয়মিত পরিবেশনা মুগ্ধ করে মানুষকে। নিজের এবং অন্য সংগঠনগুলোর আয়োজনে অংশ নেওয়ার পাশাপাশি একক আবৃত্তি অনুষ্ঠানও করেন হাসান আরিফ। ভারতের পশ্চিমবঙ্গ-সহ দেশের বাইরে বিভিন্ন মঞ্চে তাঁর উল্লেখযোগ্য আবৃত্তি পরিবেশনা রয়েছে।আবৃত্তিশিল্পে হাসান আরিফ একটা নিজস্ব মাত্রা যুক্ত করেছিল। কবিতার প্রতিটি শব্দকে অনুভব করে যে নাটকীয় পরিবেশ ও তৈরি করত, তা সমবেত দর্শকশ্রোতাকে সম্মোহিত করে রাখত।   পুরস্কার ও সম্মাননা  পুরস্কার বছর বিষয় পুরস্কারের নাম ফলাফল সূত্র ২০১৯ আবৃত্তি শিল্পকলা পদক     মৃত্যু  ১ এপ্রিল ২০২২ তারিখে কয়েকটি অঙ্গ বিকল হয়ে আরিফ মৃত্যুবরণ করেন। তাঁর বয়স হয়েছিল ৫৭ বছর।। উনি মরোনত্তর দেহ দান করেন।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:২০২২-এ মৃত্যু বিষয়শ্রেণী:কুমিল্লার ব্যক্তি বিষয়শ্রেণী:বাংলাদেশী আবৃত্তিকার
ত্রিপুরা শান্তি চুক্তি হল বিদ্রোহের অবসান ঘটাতে ভারত সরকার, ত্রিপুরা সরকার এবং ন্যাশনাল লিবারেশন ফ্রন্ট অফ ত্রিপুরা (NLFT) দ্বারা ১০ আগস্ট ২০১৯-এ স্বাক্ষরিত ত্রিপক্ষীয় চুক্তি।  ত্রিপক্ষীয় সমঝোতা স্মারকটি স্বরাষ্ট্র মন্ত্রকের যুগ্ম সচিব (উত্তরপূর্ব) সত্যেন্দ্র গর্গ, ত্রিপুরার অতিরিক্ত মুখ্য সচিব (স্বরাষ্ট্র), কুমার অলোক এবং এনএলএফটি-এর সাবির কুমার দেববর্মা এবং কাজল দেববর্মা স্বাক্ষর করেছেন।   তথ্যসূত্র   বিষয়শ্রেণী:ত্রিপুরার ইতিহাস
জেমিসুয়াভ আদাম ফ্রানকোভস্কি (, ; জন্ম: ১২ এপ্রিল ১৯৯৫; জেমিসুয়াভ ফ্রানকোভস্কি নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে ফরাসি ক্লাব লঁস এবং পোল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।  ২০১১ সালে, ফ্রানকোভস্কি পোল্যান্ড অনূর্ধ্ব-১৬ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০১৮ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ২৭ ম্যাচে ১টি গোল করেছেন।  প্রারম্ভিক জীবন জেমিসুয়াভ আদাম ফ্রানকোভস্কি ১৯৯৫ সালের ১২ই এপ্রিল তারিখে পোল্যান্ডের গদানস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফ্রানকোভস্কি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত পোল্যান্ডের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল পোল্যান্ড  ২০১৮  ৪  ০ ২০১৯  ৬  ১ ২০২১  ১২  ০ ২০২২  ৫  ০ সর্বমোট  ২৭  ১  তথ্যসূত্র  বহিঃসংযোগ           বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:রেসিং ক্লাব লঁসের খেলোয়াড় বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবল উইঙ্গার বিষয়শ্রেণী:সুপার লিগের খেলোয়াড় বিষয়শ্রেণী:লেখিয়া গদাইস্কের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড়
বড়পুকুরিয়া তাপবিদ্যুৎ কেন্দ্র বাংলাদেশের দিনাজপুর জেলার পার্বতীপুর উপজেলার হামিদপুর ইউনিয়নে অবস্থিত কয়লা তাপবিদ্যুৎ কেন্দ্র।পার্বতীপুর তথ্য বাতায়ন এটি ২০০৬ সালে গড়ে ওঠে। এর মোট উৎপাদন ক্ষমতা ৫২৫ মেগাওয়াট। কেন্দ্রটিতে ১২৫ মেগাওয়াট উৎপাদন ক্ষমতা সম্পন্ন ২ টি ইউনিট (১২৫*২=২৫০) এবং ২৭৫ মেগাওয়াট ক্ষমতার একটি ইউনিট (৩য় ইউনিট) রয়েছে। ৩য় ইউনিটটি ২০১৭ সালের ডিসেম্বর মাসে উৎপাদনে আসে এবং ২০১৫ সালে এর নির্মাণের কাজ শুরু হয়। কেন্দ্রটিতে বড়পুকুরিয়া কয়লাখনির কয়লা ব্যবহার করা হয়। এটি পরিচালনা করে বাংলাদেশ বিদ্যুৎ উন্নয়ন বোর্ড।   বড়পুকুরিয়া তাপবিদ্যুৎ কেন্দ্র: বন্ধ ও চালুর তথ্য   দিনাজপুরের পার্বতীপুর উপজেলায় অবস্থিত বড়পুকুরিয়া তাপবিদ্যুৎ কেন্দ্র (মোট ক্ষমতা: ৫২৫ মেগাওয়াট) বাংলাদেশের বিদ্যুৎ উৎপাদনে গুরুত্বপূর্ণ ভূমিকা রাখলেও এটি ঘন ঘন যান্ত্রিক ত্রুটি, যন্ত্রাংশ সংকট এবং কয়লার অভাবে বন্ধ থাকে। কেন্দ্রটির তিনটি ইউনিট রয়েছে: ১ ও ২ নম্বর ইউনিট প্রতিটি ১২৫ মেগাওয়াট এবং ৩ নম্বর ইউনিট ২৭৫ মেগাওয়াট ক্ষমতাসম্পন্ন।  অতীতের ঘটনাপ্রবাহ:  ২০২৪ সালের ৯ সেপ্টেম্বর, কেন্দ্রটির তিনটি ইউনিটই যান্ত্রিক ত্রুটির কারণে পুরোপুরি বন্ধ হয়ে গিয়েছিল। তৃতীয় ইউনিটের (২৭৫ মেগাওয়াট) একটি পাম্প নষ্ট হয়ে যাওয়ায় এটি বন্ধ হয়। ১ ও ২ নম্বর ইউনিট যথাক্রমে ওভারহোলিং এবং ২০২০ সালের নভেম্বর থেকে যান্ত্রিক ত্রুটিতে বন্ধ ছিল। ঠিকাদারি প্রতিষ্ঠান মেরামতের জন্য দুই সপ্তাহ সময় চেয়েছিল। অবশ্য, এর কিছুদিন আগেই, অর্থাৎ ২০২৪ সালের ৬ সেপ্টেম্বর, ৩৬ দিন বন্ধ থাকার পর তৃতীয় ইউনিটটি পুনরায় চালু হয়েছিল।১২ সেপ্টেম্বর ২০২৪ বিদ্যুৎকেন্দ্রের ১ নম্বর ইউনিটের উৎপাদন শুরু হয় ও ১৫ সেপ্টেম্বর ২০২৪ তৃতীয় ইউনিটের উৎপাদন শুরু হয়। https://www.prothomalo.com/bangladesh/district/l786jrg79u  ২০২৫ সালের ১৯ ফেব্রুয়ারি, আবারও বড়পুকুরিয়া তাপবিদ্যুৎ কেন্দ্রের তিনটি ইউনিটই যান্ত্রিক ত্রুটির কারণে পুরোপুরি বন্ধ হয়ে যায়। এর মধ্যে ১৫ ফেব্রুয়ারি ৩ নম্বর ইউনিট এবং ১৭ ফেব্রুয়ারি ১ নম্বর ইউনিট বন্ধ হয়। সেই সময় বয়লার লিকেজকে মূল কারণ হিসেবে উল্লেখ করা হয়েছিল https://www.prothomalo.com/bangladesh/district/tp1xjsrvoc। চার দিন বন্ধ থাকার পর ২২ ফেব্রুয়ারি, ২০২৫ তারিখে ১ নম্বর ইউনিট থেকে বিদ্যুৎ উৎপাদন পুনরায় শুরু হয় এবং ১২ দিন বন্ধ থাকার পর ২৮ ফেব্রুয়ারি, ২০২৫ তারিখে ২৭৫ মেগাওয়াট ক্ষমতাসম্পন্ন তৃতীয় ইউনিটটিও পুনরায় চালু হয়। https://www.prothomalo.com/bangladesh/district/qqr4ym6bdy  সম্প্রতি, ২০২৫ সালের ১৯ মে, ১ নম্বর ইউনিট বয়লারের টিউব লিক হওয়ায় বন্ধ হয়ে যায়, তবে দু'দিন পরেই ২১ মে, ২০২৫ তারিখে এটি পুনরায় উৎপাদনে আসে। এটি একটি চলমান প্রক্রিয়া, যেখানে প্রায়শই কেন্দ্রটির ইউনিটগুলো ত্রুটির কারণে বন্ধ হয় এবং মেরামত শেষে পুনরায় চালু হয়।https://www.banglanews24.com/saradesh/news/bd/1522373.details  স্থায়ীভাবে বন্ধ থাকা ইউনিট:  দুঃখজনকভাবে, বড়পুকুরিয়া তাপবিদ্যুৎ কেন্দ্রের ২ নম্বর ইউনিটটি (১২৫ মেগাওয়াট) ২০২০ সালের নভেম্বর মাস থেকে স্থায়ীভাবে বন্ধ রয়েছে। দীর্ঘমেয়াদী যান্ত্রিক ত্রুটির কারণেই এই ইউনিটটি আর উৎপাদনে ফিরতে পারেনি।   আরও দেখুন   বাংলাদেশের বিদ্যুৎ কেন্দ্রসমূহের তালিকা   তথ্যসূত্র   বিষয়শ্রেণী:বাংলাদেশের বিদ্যুৎ কেন্দ্র বিষয়শ্রেণী:বাংলাদেশের জীবাশ্ম জ্বালানি বিদ্যুৎ কেন্দ্র বিষয়শ্রেণী:বাংলাদেশের কয়লা চালিত বিদ্যুৎ কেন্দ্র
এডেন বিশ্ববিদ্যাল (); হল প্রজাতান্ত্রিক ইয়েমেনের প্রথম প্রতিষ্ঠিত বিশ্ববিদ্যালয়। যেটি সানা বিশ্ববিদ্যালয়ের উপর ভিত্তি করে প্রতিষ্ঠিত।   ইতিহাস  ১৯৭০ সালের কলেজ শিক্ষা এবং ১৯৭২ সালের কৃষি বিজ্ঞান নাসের কলেজ ই-ছিল এডেন বিশ্ববিদ্যালয়ে প্রাথমিক ধাপ।  এই কলেজ দুইটি ছিল শিক্ষা মন্ত্রণালয় ও বিচারব্যবস্থার অধিনে। ১৯৭৪ সালে প্রতিষ্ঠিত হয়েছিল অর্থনীতি কলেজ। আর সবগুলো প্রতিষ্ঠানই প্রশাসনিক কার্যালয়ে পরিণত হয়।   যখন আরো বেশি কলেজ প্রতিষ্ঠার প্রয়োজন হয়, তখন প্রধান মন্ত্রীর সভাপত্তিতে মন্ত্রণালয় ডিক্রী প্রদানের মাধ্যমে একটি নমুনা কাঠামো মন্ত্রীসভায় পাশ করে শহর ভিত্তিক বিশ্ববিদ্যালয় স্থাপনের হুকুম দেয়া হয়।  ১০ শে সেপ্টম্বর ১৯৭৫ সালে সাংবিধানি আইন নং ২২ এর মাধ্যমে জারি করা হয় এডেন বৈজ্ঞানিক বিশ্ববিদ্যালয় প্রতিষ্ঠা সংক্রান্ত প্রজ্ঞাপন। আর সংবিধান নির্ধারণ করে দেয় কতগুলো কাজ এডেন বিশ্ববিদ্যালয়ের জন্য, যথা:  প্রস্তুতি ও যৌগ্যতায় বিশেষজ্ঞ বৈজ্ঞানিক ক্যাডারগণ থাকবে।  কর্মক্ষমত বৈজ্ঞানিক গবেষণাগার যেটা সামাজিক ও আর্থনৈতিক উন্নয়নে কাজ করবে।  প্রযুক্তিগত পরামর্শ উপস্থাপনা জন্য থাকবে বিভিন্ন রাজ্য ফাউনডেশন।  বিশ্ববিদ্যালয় প্রতিষ্ঠার বছরই যুক্ত হয় পড়ে উল্লেখিত কলেজ গুলো:  শিক্ষা কলেজ  কৃষি বিজ্ঞান নাসের কলেজ  আর্থনীতি কলেজ  চিকিত্সাবিজ্ঞান কলেজ  ১৯৭৫ থেকে ১৯৯৯ সালের মধ্য এটি হয়েছিল এক নম্বর কলেজ এবং প্রতিষ্ঠা করেছিল এর শাখা কলেজ:  আইন কলেজ ১৯৭৮ সালে।  প্রকৌশলী কলেজ ১৯৭৮ সালে।  শিক্ষা কলেজ, জিনগিবার ১৯৭৯ সালে (আবয়ান গভর্নর)  শিক্ষা কলেজ, সাবের ১৯৮০ সালে (লাহজ গভর্নর)।  শিক্ষা কলেজ, মুকাল্লা, ১৯৭৪ সালে (নিউক্লিয়াস হাডরামউট বিশ্ববিদ্যালয়)।  শিক্ষা কলেজ, সাবা, ১৯৯৪ সালে।  শিক্ষা কলেজ, ইয়াফা, ১৯৯৮ সালে।  শিক্ষা কলেজ, রাডফান, ১৯৯৮ সালে।  শিক্ষা কলেজ, ঢালা, ১৯৯৮ সালে।  শিক্ষা কলেজ, লডার, ১৯৯৮ সালে।  তেল ও খনিবিজ্ঞান কলেজ, সাবা, ১৯৯৬ সালে।   আংশিক বন্ধ  ২৯ শে ডিসেম্বর ২০১৫ সালে, ইসলামিক বন্ধুকধারী সৈনিকগণ প্রশাসনিক বিজ্ঞান অনুষদ, আইন অনুষদ ও প্রকৌশলী অনুষদে গুরুতর ক্ষতি করে। ফলে এই সকল অনুষদ বন্ধ হয়ে যায়। লিঙ্গ বৈষম্যের কথা অগ্রহণযোগ্য বলে দাবি করে।   তথ্যসূত্র    বহিঃসংযোগ   Official website    বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৫-এ ইয়েমেনে প্রতিষ্ঠিত বিষয়শ্রেণী:ইয়েমেনের বিশ্ববিদ্যালয় বিষয়শ্রেণী:১৯৭৫-এ প্রতিষ্ঠিত বিশ্ববিদ্যালয় ও কলেজ
মার্তাঁ ওংলা ইমা দ্বিতীয় (; জন্ম: ১৬ মার্চ ১৯৮৮; মার্তাঁ ওংলা নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব এল্লাস ভেরোনা এবং ক্যামেরুন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ওংলা ক্যামেরুন অনূর্ধ্ব-১৭ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। ক্যামেরুনের বয়সভিত্তিক দলের হয়ে খেলার পর, তিনি ২০২০ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।  প্রারম্ভিক জীবন মার্তাঁ ওংলা ইমা দ্বিতীয় ১৯৮৮ সালের ১৬ই মার্চ তারিখে ক্যামেরুনের ইয়াউন্দেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওংলা ক্যামেরুন অনূর্ধ্ব-১৭, ক্যামেরুন অনূর্ধ্ব-২০ এবং ক্যামেরুন অনূর্ধ্ব-২৩ দলের হয়ে খেলার মাধ্যমে ক্যামেরুনের প্রতিনিধিত্ব করেছেন।  ২০২০ সালের ১৬ই নভেম্বর তারিখে, ৩২ বছর ও ৮ মাস বয়সে, ডান পায়ে ফুটবল খেলায় পারদর্শী ওংলা মোজাম্বিকের বিরুদ্ধে অনুষ্ঠিত ২০২২ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ক্যামেরুন ২–০ গোলের ব্যবধানে জয়লাভ করেছিল। ক্যামেরুনের হয়ে অভিষেকের বছরে ওংলা সর্বমোট ১ ম্যাচে অংশগ্রহণ করেছেন।  ওংলা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ক্যামেরুন  ২০২০  ১  ০ ২০২১  ১০  ০ ২০২২  ৩  ০ সর্বমোট  ১৪  ০  তথ্যসূত্র  বহিঃসংযোগ                বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইয়াউন্দের ব্যক্তি বিষয়শ্রেণী:ক্যামেরুনীয় ফুটবলার বিষয়শ্রেণী:গ্রানাদা ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:রয়্যাল আন্টভের্প ফুটবল ক্লাবের খেলোয়াড় বিষয়শ্রেণী:ক্যামেরুনের আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ইউক্রেনে প্রবাসী ফুটবলার বিষয়শ্রেণী:ক্যামেরুনীয় প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:গ্রানাদা ফুটবল ক্লাব বি-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ফুটবল উপযোগী খেলোয়াড় বিষয়শ্রেণী:ক্যামেরুনের আন্তর্জাতিক যুব ফুটবলার বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:রিয়াল বায়াদোলিদের খেলোয়াড় বিষয়শ্রেণী:ক্যামেরুনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:পুরুষ ফুটবল মধ্যমাঠের খেলোয়াড়
হাশেম খান (জন্ম: জুলাই ১, ১৯৪১) বাংলাদেশের একজন খ্যাতিমান চিত্রশিল্পী। তিনি ১৯৯২ সালে একুশে পদক লাভ করেন। ২০১১ সালে হাশেম খানকে তার অবদানের জন্য বাংলাদেশ সরকার স্বাধীনতা পদক পুরস্কার প্রদান করে।মন্ত্রিপরিষদ   জন্ম ও পারিবারিক জীবন  হাশেম খানের পুরো নাম মো. আবুল হাশেম খান। তার জন্ম ১৯৪১ সালের ১ জুলাই চাঁদপুর জেলার ফরিদগঞ্জ উপজেলার সেকদি গ্রামে। বাবার নাম মোহাম্মদ ইউসুফ খান। তিনি ছিলেন তৎকালীন কুমিল্লা জেলার স্বাস্থ্য কর্মকর্তা। মা নূরেন্নেসা খানম, গৃহিণী। বাবা-মায়ের ১৪টি সন্তানের মধ্যে হাশেম খান ৬ষ্ঠ সন্তান।দৈনিক জনকন্ঠ তার স্ত্রী পারভীন হাশেম, কন্যা কনক খান রিয়াজ, পুত্র শান্তনু খান।   শিক্ষাজীবন  হাশেম খানের শিক্ষা জীবনের শুরু গ্রামের মুন্সিবাড়ি প্রাথমিক স্কুলে। সেখানে কিছুদিন পড়ার পর ১৯৪৯ সালে চলে যান ফরিদগঞ্জ উপজেলার চান্দ্রা ইমাম আলী উচ্চ বিদ্যালয় ও কলেজে। পরবর্তীতে ভর্তি হন চাঁদপুরের হাসান আলী হাই স্কুলে। ১৯৫৬ সালে সেই স্কুল থেকেই মেট্রিক পাশ করেন। পরে নিজের আগ্রহে ভর্তি হন তৎকালীন গভর্নমেন্ট আর্ট কলেজে (বর্তমান চারুকলা ইনস্টিটিউট, ঢাকা বিশ্ববিদ্যালয়।) ১৯৬১ সালে চিত্রকলায় প্রথম শ্রেণীতে স্নাতক ডিগ্রি অর্জন করেন। ১৯৬১-১৯৬৩ পর্যন্ত এশিয়া ফাউন্ডেশনের বৃত্তিতে মৃৎশিল্পে রিসার্চ স্কলার হিসেব কাজ করেন। ১৯৭৯ সালে জাপানের টোকিওতে শিশু পুস্তক চিত্রণে স্বল্পকালীন প্রশিক্ষণ গ্রহণ করেছেন। দৈনিক কালের কণ্ঠ   কর্মজীবন  হাশেম খান ১৯৬৩ সালে ঢাকা বিশ্ববিদ্যালয়ের চারুকলা ইনস্টিটিউটের প্রাচ্যকলা বিভাগের অধ্যাপক হিসেবে যোগ দেন। দৈনিক সকালের খবর এছাড়া ১৯৭২ সালে প্রণীত গণপ্রজাতন্ত্রী বাংলাদেশ সরকারের সংবিধান গ্রন্থ অলংকরণের প্রধান শিল্পী হিসেবে কাজ করেছেন। ১৯৭৩ সালে বাংলাদেশের সমকালীন শিল্পকলার দায়িত্ব নিয়ে কোলকাতা, দিল্লী ও বোম্বাইয়ে প্রদর্শনী করেছেন। আন্তর্জাতিক শিশুবর্ষ ১৯৭৯ উপলক্ষে জাপানে শিশু পুস্তক শিল্পীদের সম্মেলনে, ১৯৮৫, ১৯৮৬, ১৯৮৭ ও ১৯৮৯ সালে টোকিও, চেকেস্লোভাকিয়ায় বাংলাদেশের প্রতিনিধিত্ব করেছেন। নেতৃত্ব দিয়েছেন দেশ-বিদেশের অসংখ্য প্রশিক্ষণ কর্মশালায়। তার বর্ণাঢ্য কর্মজীবনে সোহরাওয়ার্দী উদ্যানে নির্মিতব্য 'স্বাধীনতা স্তম্ভ'-এর জুরি বোর্ড ও বাস্তবায়নে বিশেষজ্ঞ কমিটির সদস্য (১৯৯৭-২০০০) হিসেবে কাজ করেছেন। তিনি ছিলেন জাতীয় চিত্রশালা, জাতীয় নাট্যশালা এবং জাতীয় সংগীত ও নৃত্যকলা কেন্দ্রের বাস্তবায়নের স্টিয়ারিং কমিটির (৩ সদস্যের) বিশেষজ্ঞ সদস্য। ঢাকা নগর জাদুঘর, বঙ্গবন্ধু স্মৃতি জাদুঘর প্রতিষ্ঠায় তার রয়েছে গুরুত্বপূর্ণ ভূমিকা। প্রাথমিক থেকে উচ্চ মাধ্যমিক পর্যায়ের পাঠ্যবইয়ের অলংকরণ ছাড়াও তিনি মাধ্যমিক ও উচ্চ মাধ্যমিক পর্যায়ে চারুকলা ও ললিতকলা বিষয়ক পাঠ্যসূচি প্রণয়ন করেছেন। ষষ্ঠ শ্রেণী থেকে একাদশ-দ্বাদশ শ্রেণী পর্যন্ত বিষয় ভিত্তিক ৫টি গ্রন্থ রচনা করেছেন তিনি।   পুরস্কার ও সম্মাননা   একুশে পদক, (১৯৯২)  স্বাধীনতা পদক, (২০১১)  বইয়ের প্রচ্ছদের জন্য তিনি ১৬ বার জাতীয় গ্রন্থকেন্দ্র কর্তৃক পুরস্কৃত  ৩ বার অগ্রণী ব্যাংক শিশুসাহিত্য পুরস্কার লাভ করেন।   তথ্যসূত্র    বহিঃসংযোগ   গুণীজন  বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাঙালি শিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী চিত্রশিল্পী বিষয়শ্রেণী:একুশে পদক বিজয়ী
মানোয়েল মেসিয়াস সিলভা কারভালিয়ো (, ; জন্ম: ২৬ ফেব্রুয়ারি ১৯৯০; মানোয়েল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  প্রারম্ভিক জীবন মানোয়েল মেসিয়াস সিলভা কারভালিয়ো ১৯৯০ সালের ২৬শে ফেব্রুয়ারি তারিখে ব্রাজিলের বাকাবালে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:ত্রাবজোনস্পোরের ফুটবলার বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
রাজশাহী-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।   সীমানা    ইতিহাস  রাজশাহী-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আব্দুল জলিলবাংলাদেশ আওয়ামী লীগ১৯৭৯এ কে এম মোরশেদবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:রাজশাহী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
হেক্সাক্টিন্যালিড স্পঞ্জেস এক প্রকারের স্পঞ্জ যা উত্তর গোলার্ধের তথা কুমেরুবৃত্ত অঞ্চলে দেখা যায়। এর অভ্যন্তরে ৪ থেকে ৬ টি সূচ্যগ্র সিলিকা (সিলিসিয়াস) দ্বারা নির্মিত কঙ্কাল দেখা যায়। এদেরকে এন্টার্ক্টিক গ্লাস স্পঞ্জ নামেও অবহিত করা হয়। এর আয়ুষ্কাল, পৃথিবীতে পাওয়া প্রাণিকূলের মধ্যে সবচেয়ে বেশি, যা ১০,০০০ (দশ হাজার) বছরের অধিক।  ক্লাস হেক্সাক্টিন্যালিডা  সাবক্লাস অ্যাম্ফিডিস্কোফোরা  অর্ডার অ্যাম্ফিডিস্কোসিডা  অর্ডার অ্যাম্ফিডিস্কোসা  সাবক্লাস হেক্সাক্টিরোফোরা  অর্ডার অউলোকালিকোয়াডা  অর্ডার হেক্সাক্টিনোসা  অর্ডার লিচিস্কোসা  অর্ডার লিস্যাকিনোসা  তথ্যসূত্র   বিষয়শ্রেণী:হেক্সাক্টিনেলিডা
তামিম ইবনে জায়েদ আল-আনসারি () ছিলেন একজন মুসলিম সাধক, যার দরগা ভারতের তামিলনাড়ুর কোভালামে অবস্থিত, যা চেন্নাই থেকে ৩০  কি.মি দূরে অবস্থিত। আল-আনসারি আরবের মদিনা শহরে জন্মগ্রহণ করেছিলেন এবং তিনি বদরী সাহাবী।  তিনি উমর ইবনুল খাত্তাবের খেলাফতকালে এশিয়া মহাদেশে গিয়েছিলেন এবং ১৮ বছর সিন্ধুতে অবস্থান করেছিলেন।      তামিম ইবনে জায়েদ আল-আনসারি ছিলেন একজন মুসলিম সাধু, যার দরগা ভারতের তামিলনাড়ুর কোভালামে অবস্থিত, যা চেন্নাই থেকে ৩০ কিমি দূরে অবস্থিত। আল-আনসারী সৌদি আরবের মদিনা শহরে জন্মগ্রহণ করেছিলেন এবং তিনি বদর সাহাবী।  তিনি উমর ইবনুল খাত্তাবের খেলাফতকালে এশীয় মহাদেশে গিয়েছিলেন এবং ১৮ বছর সিন্ধুতে অবস্থান করেছিলেন।  জীবনী  তথ্যসূত্র   বহিঃসংযোগ  বিষয়শ্রেণী:মদিনার ব্যক্তি বিষয়শ্রেণী:পুরুষ সাহাবা বিষয়শ্রেণী:সাহাবা